
	Նախագծով առաջարկվում է ՀՀ քրեական օրենսգրքի 298․1 հոդվածին տալ ՛՛Երեխայի պոռկնությամբ զբաղվող երեխայի ծառայությունից օգտվելը՛՛ վերտառությունը, սակայն ակնհայտ է, որ վերտառության սկզբում ՛՛երեխայի՛՛ բառը շարահյուսական իմաստով, չպետք է տեղ գտնի վերտառության մեջ, այն պետք է ունենա ՛՛Պոռկնությամբ զբաղվող երեխայի ծառայությունից օգտվելը՛՛ վերտառությունը։ Նույն վրիպակն առկա է նաև դիսպոզիցիայում, սակայն հարկ է փաստել, որ նախագծի հիմնավորումներում այս վրիպակն առկա չէ։ Իսկ եթե նախագծով առաջարկվում է քննարկվող հանցնաքը հատուկ սուբյեկտի (անչափահասի/երեխայի) կողմից կատարելու հնարավորությունը, ապա երեխայի բառից հետո պետք է գրել կողմից բառը, որպեսզի միտքը հասկանալի լինի, թե վերտառության մեջ և թե դիսպոզիցիայում։
	Ընդունվել է։

Նախագծում կատարվել են համապատասխան փոփոխություններ։ 


	Նախագծով լրացվող՝ 298.1-ին հոդվածի վերնագիրը և 1-ին մասը համապատասխանաբար շարադրվել են հետևյալ խմբագրությամբ.

«Հոդված 298.1. Պոռնկությամբ զբաղվող երեխայի ծառայությունից օգտվելը

1. Պոռնկությամբ զբաղվող՝ 16 տարին լրացած, սակայն 18 տարին չլրացած անձի ծառայությունից օգտվելը, եթե բացակայում են սույն օրենսգրքի 189-րդ, 190-րդ, 198-րդ կամ 199-րդ հոդվածով նախատեսված հանցանքի հատկանիշները՝
պատժվում է ազատության սահմանափակմամբ՝ մեկից երեք տարի ժամկետով, կամ կարճաժամկետ ազատազրկմամբ՝ մեկից երկու ամիս ժամկետով, կամ ազատազրկմամբ՝ առավելագույնը երեք տարի ժամկետով»։ 

